Iker Irribarria Olazabal, pilota arloan Irribarria deituraz ezaguna (Arama, Gipuzkoa, ) esku huskako pilotari profesionala da, buruz buruko eta binakako txapelketa nagusietan inoiz izan den txapeldunik gazteena (19 eta 20 urterekin irabazi baititu, hurrenez hurren). Aurrelari aritzen da, Aspe enpresarekin. Profesionaletan 2015eko martxoaren 22an debutatu zuen, Eibarko (Gipuzkoa) Astelena pilotalekuan. Ezkerra izanagatik, kolpe bortitz eta ikusgarria du ezker-eskuin. Lehengusua du Aritz Elustondo, Realeko atzelaria. Ingeniaritza Mekanikoa ikasten du Mondragon Unibertsitatean.
2015ean, bigarren mailako buruz buruko finalera iritsi zen, profesionaletan debutatu eta bi hilabetera; txapeldunorde geratu zen, Víctor Estebanen aurka 22-17 galduta. 2016ko maiatzaren 29an, debutatu eta urtebete pasatxora, esku huska jokatzen den partidarik garrantzitsuena irabaztea lortu zuen: buruz buruko finala. Partida horretaraino iristeko, aurrez txapeldun izandako Aimar Olaizola (22-14) eta Oinatz Bengoetxea (22-10) kanporatu zituen, eta finalean 22-13 mendean hartu zuen ordu arte txapelduna zen Mikel Urrutikoetxea. Final horretara inoiz sailkatu den pilotari gazteena da Irribarria, eta inoiz izan den buruz buruko txapeldunik gazteena, 19 urte eta 326 egunekin (aurretik marka zuenak, Ruben Belokik, 20 urterekin irabazi zuen). Buruz burukoa jokatu duen estreinako aldian izan da txapeldun, bere garaian Ogetak, Garcia Ariño I.ak eta Irujok egin bezala. 2017ko apirilaren 9an, Beñat Rezusta atzelaria lagun, Binakako Txapelketa Nagusia irabazi zuen, Oinatz Bengoetxea eta Mikel Larunbe 22-14 mendean hartuta. 20 urterekin, binakako txapelketa nagusian ere Irribarria da inoiz izan den txapeldunik gazteena. 2018a urte txarra izan zuen. Ez zuen finalik jokatu, ez baitzuen ongi jokatzen. Izan ere, bere dohainak (bereziki, indarra) ez zituen baliatzen; urrutitik errematatzen zuen, beste pilotari batzuek berezko zituzten jokaldiak egiten saiatzen zen. Horretaz ohartuta, udan bertan prestakuntza fisiko nahiz psikologikoa hobetzeari ekin zion, eta berriz ere bere dohainei probetxua ateratzen ahalegintzeari. 2019an etorri ziren emaitzak: Jose Javier Zabaleta atzelaria lagun binakako txapelketa bikaina eginda, finala jokatu zuen. Finalean Irribarria hotz hasi zen; gero sartu zen jokoan eta ondo aritu zen, baina Elezkanok eta Rezustak osatutako bikotea gailendu zen, 22-19. CANNOTANSWER
Azken finalean Urrutikoetxeari zenbat irabazi zion?
finalean 22-13 mendean hartu zuen ordu arte txapelduna zen Mikel Urrutikoetxea
Bai. finalean 22-13 mendean hartu zuen ordu arte txapelduna zen Mikel Urrutikoetxea
finalean 22-13 mendean hartu zuen ordu arte txapelduna zen Mikel Urrutikoetxea